Ruhin İsmayılov

Ruhin İsmayılov () — Azərbaycanlı bəstəkar, prodüser və aranjimançı.

Murad Boz, Sonər Arıca, Sevtuğ və başqa tanınmış türk musiqiçilərlə işləyib.

Akademik musiqi təhsili alıb, bir çox populyar və tanınmış mahnıların müəllifi, Azərbaycanda və Türkiyədə çəkilən bir neçə filmin, animasiya və teleserialın musiqilərinin bəstəkarıdır.

Bundan əlavə bəstəkar bir sıra film, serial, tv proyektlər üçün musiqilər yazmışdır.

 Həyat və fəaliyyəti 
Ruhin Nazir oğlu İsmayılov 1987-ci il fevralın 19-u Ermənistan SSR-in Basarkeçər (indiki Vardenis) rayonunun Nərimanlı (indiki Şatvan) kəndində anadan olub.

2005-ci ildə Bülbül adına Orta İxtisas Musiqi Məktəbinin bəstəkarlıq sinfini bitirib. Həmin ildə Üzeyir Hacıbəyli adına Bakı Musiqi Akademiyasının bəstəkarlıq ixtisasına qəbul olub. Müəllimi azərbaycanlı professor, xalq artisti Arif Məlikov olub.

Bu illər ərzində bir çox əsərlər yazıb: 2006-cı ildə prelüdlər və skripka üçün pyeslər, 2007-ci ildə sonata, 2008-ci ildə simfonik süita, 2009-cu ildə diplom işi olaraq simfonik poema yazıb.

2010-cu ildə Norveçin paytaxtı Oslo şəhərində keçirilmiş Avroviziya Mahnı Müsabiqəsinin milli seçim finalının açılış musiqisinin müəllifidir. Burada simli kvartet və texno-musiqiylə sintez olunmuş "Sarı gəlin" mahnısı Yallı kompazisiyası və Aleksandr Rıbakın "Fairytale" mahnısı təqdim olunub.

2012-ci ildə Lider TV-də yayımlanan "Lift" realiti şousunun musiqi müəllifidir. Əsas ana musiqisinin ifaçıları Alim Qasımov, Elnur Hüseynov və Rəhim Rəhimli olub.

2013-cü ildə Xəzər TV-də yayımlanmış "Bir ailəm var" teleserialının bəstəkarı olub."ABŞ-də böyük şirkətlərlə müqavilə bağlamışam" — MÜSAHİBƏ ; anl.az 

2018-ci ilin əvvəlində türk müğənnisi Pınar Süerin debüt mahnısı olan "Pamuk Şeker" sinqlının aranjimançısı olub. Sinqlın klipi Türkiyənin ən böyük YouTube kanalı olan "netd müzik"də yayımlanıb və 1 milyondan çox izlənib.

Həmin ildə 2 tammetrajlı bədii filmin; Azərbaycanda yayımlanmış "Əfsanə Qayıdır" filmində "soundtrack 1"-in bəstəkarı və aranjimançısı, Türkiyə istehsalı "Rüzgar" filminin bəstəkarı olub.beyazperde.com: Müzikler ; Ruhin İsmayilov ; afişa 

2019-cu ildə "Loopmaster" şirkətinin təşəbbüsü ilə kamança, tütək, saz və balaban kimi Azərbaycanın milli musiqi alətlərinin ilk dəfə Dünya Musiqi Səs Ensiklopediyasına təqdim edib ("Eartone" milli musiqi alətlərimizin sample bank toplusu). Bu səs ensiklopediyasından Dünyanın bir sıra məşhur və tanınmış DJ və aranjimançıları öz işlərində istifadə edir.

2019-cu ildə "Relaxing Mood Chill Out Music Albom" adlı musiqi albomunu yayımlayıb. Bu albomdan məqsəd əsasən insanların günlük yorğunluqlarını çıxarması üçün rahatladıcı instrumental musiqilər təqdim etmək olub.

2020-ci ildə Xəzər TV-də yayımlanmış "Nazlı Taksi" serialının bəstəkarı olub.

2020-ci ildə ABŞ-ın "Cinetools Freaky loops" kimi nüfuzlu musiqi və "Sound fx" şirkəti ilə müqavilə bağlayıb.

Həmin ildə beynəlxalq "Rising star" yarışmasının Türkiyə proqramının finalçıları ilə çalışmaları olub. Belə ki, türk müğənnisi Vuralın Səma Aydəmirlə duet oxuduğu "Susma" sinqlının aranjimanını edib.

2020-ci ilin sonunda istehsal edilmiş və 2021-ci ilin yanvarında İctimai TV-də yayımlanmış "Sən demə" tammetrajlı bədii filminin bəstəkarı olub.

2022-ci ildə "Generation" albomu yayımlanıb. Burada Azərbaycanın korifey ifaçıları ilə mövcud ifaçıları və ya öz dövrünün ifaçıları ilə duet təqdim olunur. Bilinən populyar retro mahnıları yeni aranjmanda fərqli formada təqdim edilir. (Albomdan bəzi nümunələr: Akif İslamzadə ft Amina — "Gəl küsməyək"; Nərminə Məmmədova ft Zamiq Hüseynov — "Ay işığında", Şövkət Ələkbərova ft Mirələm Mirələmov — "Məni candan usandırdı"; Sara Qədimova ft Rübabə Muradova — "Küsüb getdi, unuda bilmirəm")

Həmin ilin sonunda yayımlanmış "Geri dönənlər" filminin bəstəkarı olub.

2023-cü ildə Türkiyə istehsalı olan "Kırmızı Başlıklı Kız ve Bizim Kahramanlar" tammetrajlı animasiya filminin bəstəkarı olub.

Xəzər TV ve CBC kanallarının tv qrafik loqolarının ve həmçinin xəbərlər, hava haqqında, iqtisadiyyat və idman çarxlarının ön ident musiqilərinin müəllifidir.

 Filmoqrafiya 
 Bir ailəm var (2013)
 Rüzgar (2018)
 Əfsanə qayıdır (2018)
 Sən demə (2020)
 Nazlı Taksi (2020)
 Geri Dönənlər (2022)
 Kırmızı Başlıklı Kız ve Bizim Kahramanlar (2023)

 Layihələr 
 2010 Avroviziya müsabiqəsinin milli seçim finalının açılış musiqisi
 2012 "Lift" reality show
 2019 "Eartone" milli musiqi alətlərimizin sample bank toplusu
 2019 "Relaxing" mood chill out music albom
 2022 "Generation" albom

 Diskoqrafiya 
Mənbə
 Alim Qasımov – Lift reality show (2012)
 Fərqanə Qasımova – Bülbül qəsidəsi (2014)
 Elnur Hüseynov – Lift reality show (2012)
 Röya Ayxan
 Necə unudum (2010)
 Sakinim ol (2012)
 Həyat (2011)
 Bəzən (2023)
 Pınar Süer — Pamuk Şeker
 Zamiq Hüseynov
 Sənsən (2011)
 Nə olar (2013)
 Ay işığında (2022)
 Aygün Kazımova & Elton Hüseynəliyev – Sevgimizin yağışı (2013)
 Chinara — EyvahSözleri Birgül Yılmaz imzası taşıyan şarkının müziğini Ruhin İsmayılov yaptı  
 Amina – Xarı bülbül (2020)
 Gəl küsməyək (2022)
 Vural & Sema Aydemir — Susma (2020)
 Cin – Bəzən (2023)
 Xəzər TV, CBC İdent musiqiləri.

 İştirak və mükafatlar 
1999-cu ildə BP, AzEuroTel, Açıq Cəmiyyət İnstitutu, "Parfume de France", Gənclər, İdman və Turizm Nazirliyinin sponsor olduğu Gənclərin Yaradıcılıq Festivalında müvəffəqiyyətli iştirakına görə "Ümidli Gələcək" gənclər təşkilatı (GT) tərəfindən sertifikatla təltif edilib.

2002-ci ildə uşaq yaradıcılığı bayramında iştirakına görə "Ümidli Gələcək" GT tərəfindən sertifikatla təltif edilib.

2002-ci ildə "Media Holdinq"in baş direktoru Vüqar Qaradağlı tərəfindən "İstedadlar axtarırıq" Respublika baxış müsabiqəsinin diplomantı adına layiq görülüb.

2007-ci ildə ABŞ-ın Tennessi ştatının Memfis şəhərində keçirilən Bethoven adına tələbə bəstəkarların musiqi yarışmasında fortepiano üçün sonata və fortepiano ilə skripka üçün prelud əsərləri ilə iştirak edib.

2009-cu ildə Avstraliyanın Sidney şəhərində keçirilən qısametrajlı film festivalında ən yaxşı film musiqisi nominasiyasında qalib gəlib.

2016-cı ildə Kan Film Festivalının iştirakçısı olub.

17 sentyabr 2024-cü ildə Polşanın paytaxtı Varşava şəhərində keçirilmiş Dünyanın ən yaxşı musiqiçilərinin müsabiqəsi”ndə kompozisiya kateqoriyası üzrə II olub.

15 oktyabr 2024-cü ildə Polşanın Qdansk şəhərində keçirilmiş “Bax” Beynəlxalq Musiqi Müsabiqəsində kompozisiya kateqoriyasında 1-ci yaş qrupu üzrə III olub.

8 yanvar 2025-ci ildə Avstriyanın paytaxtı Vyanada “Musikverein”də keçirilən “VII Vyana Yeni İl Konserti Beynəlxalq Musiqi Müsabiqəsi”ndə Kamera musiqisi bəstəkarlığı kateqoriyasında “Fəxri Mükafat”a layiq görülüb.

25 yanvar 2025-ci ildə Polşanın Qdansk şəhərində keçirilmiş “Klassik Musiqi Ulduzları” beynəlxalq müsabiqəsində bəstəkarlıq kateqoriyası üzrə II olub.

27 fevral 2025-ci ildə Birləşmiş Krallığın paytaxtı Londonda keçirilmiş “Qızıl Prestij” beynəlxalq musiqi müsabiqəsinin I mövsümündə Orijinal kompozisiya kateqoriyasında "Fantasia" adlı kompozisiyası ilə qalib gəlib.

12 mart 2025-ci ildə Polşanın Qdansk şəhərində keçirilmiş “Mozart” beynəlxalq musiqi müsabiqəsində kompozisiya kateqoriyası üzrə bürünc mükafata layiq görülüb.

27 oktyabr 2024-cü ildə baş tutmuş "Golden Time Talent” müsabiqəsinin qaliblərinin 2025-ci il iyunun 8-də Londonda keçirilən Grand Final (Böyük Final) mərhələsində iştirak edib. Finalda 71 ölkənin 100-ə yaxın iştirakçısı arasından bəstəkarlar arasında ən ali mükafat olan "Grand Prix"ə (Böyük Mükafat) layiq görülüb.

 İlkin mənbələr 

 YouTube 

 İstinadlar 

 Xarici keçidlər 


 Sosial şəbəkələrdə: ; ; ; ; ; ; 
 Gənc bəstəkar Ruhin İsmayılov "Səhərçağı"nda
 Meyxana sənət deyil – bəstəkar Ruhin İsmayılov

Kateqoriya:Azərbaycanlı bəstəkarlar
Kateqoriya:Azərbaycan prodüserləri
Kateqoriya:Aranjimançılar